हिनक जन्म सीतामढ़ी जिलाक अन्तर्गत सामरि ग्राममे १९३६ मे भेलन्हि । १९५७ मे पटना विश्वविद्यालयसँ मैथिलीक एम. ए. परीक्षामे प्रथम श्रेणीमे प्रथमस्थान पाओल । १९५७ सँ १९६० धरि रामकृष्ण महाविद्यालय, मधुबनीमे व्याख्याता रूपेँ तकरा बाद पटना विश्वविद्यालयमे व्याख्याता रूपमे कार्य करए लगलाह । पटना विश्वविद्यालयमे मैथिली विभागाध्यक्ष रूपेँ मैथिली उपन्यासक आलोचनात्मक अध्ययन, शोध प्रबन्ध पर हिनका बिहार विश्व-विद्यालय द्वारा डि. लिट्क उपाधि भेटलन्हि । ई शोध प्रबन्ध पुस्तकाकार रूपेँ सेहो प्रकाशित भेल अछि । बिहार राष्ट्रभाषा परिषदक विद्यापति ग्रन्थावलीक सम्पादक मण्डलक सदस्य । हिनक अन्य प्रकाशित रचना अछि 'निबन्ध संकलन' । एकरा छोड़ि विभित्र पत्न-पत्निकामे हिनक कतेको निबन्ध प्रकाशित छन्हि । मैथिली अकादमी द्वारा प्रकाशित कथा-संग्रहक इहो एक सम्पादक छथि । ई अधिकतर उच्च स्तरीय आलोचनात्मक निबन्ध लिखैत छलाह। २०००- डॉ. अमरेश पाठक, (तमस- भीष्म साहनी, हिन्दी)लेल साहित्य अकादेमी मैथिली अनुवाद पुरस्कार भेटल छनि।
 प्रो० पाठकक समस्त अध्यापकीय जीवन सक्रिय रहल। अध्ययन, अध्यापन,ओ शोधक अतिरिक्त निम्नलिखित साहित्यिक ओ सांस्कृतिक संस्थासँ सम्बद्ध भए मैथिली भाषा साहित्यक उत्थान हेतु सतत् प्रयासरत रहलाह ।
 संघ लोक सेवा आयोग दिल्ली द्वारा गठित मैथिली विषयक पाठ्य क्रम निर्धारण समितिक सदस्य ।
 विभिन्न विश्वविद्यालयक मैथिली पाठ्य-क्रम, परिशोधन, परीक्षण समितिक सदस्य ।
 विश्वविद्यालय अनुदान आयोगक विभिन्न क्रिया-कलापर्स लगभग पचीस वर्षसे सम्बद्ध ।
 सदस्य, रिसर्च बोर्ड, ललित नारायण मिथिला विश्वविद्यालय, दरभंगा।
 चेतना समिति पटनाक आजीवन सदस्य एवं संगठन सचिव ( 1969 स 1973)
चेतना समिति पटना द्वारा गठित मातृभाषा रक्षा समिति (1978ई०) एवं मैथिली संघर्ष समिति (1992 ई०) क संयोजक ।
 चेतना समिति पटना द्वारा विद्यापति स्मृति समारोहक अवसर पर आयोजित विचार गोष्ठीमे अनेको बेर आलेख पाठ ।
 साहित्य अकादेमी, नई दिल्लीक मैथिली परामर्श दात्री समितिक सदस्य (1988 सँ 1992 धरि) ।
 साहित्य अकादेमी, नई दिल्ली द्वारा आयोजित अनेक राष्ट्रीय संगोष्ठीमे आलेख पाठ एवं मुख्य अतिथि, पर्यवेक्षक आदिक रूपमे सहभागिता ।
 के० पी० जयसवाल रिसर्च इन्स्टीच्यूट पटना सँ सम्बद्ध ।
 आकाशवाणी दरभंगा एवं पटनासँ अनेक वार्ता प्रसारित । पहिल बेर डॉ० कुमार गंगानन्द सिंह ओ प्रो० हरिमोहन झाक संग हिनक वार्ता भेल छल ।
 वैदेही, दरभंगा द्वारा आयोजित अखिल भारतीय मैथिली लेखक संघमे आलोचना विभागक अध्यक्षीय भाषण ।
 बिहार राज्य पाठ्य-पुस्तक प्रकाशन निगमक लगभग डेढ़ दर्जन पोथीक सम्पादन, भाषा परिष्कार, समीक्षण एवं अनुवाद ।
 अध्यक्ष, मैथिली साहित्य परिषद्, पटना विश्वविद्यालय ।
 सदस्य, बिहार रिसर्च सोसाइटी, पटना ।
 मैथिली उपन्यासक आलोचनात्मक अध्ययन- आलोक प्रकाशन, पटना ।
 मैथिली संघर्ष ( पत्रिका)- मैथिली आन्दोलनक अवसर पर, पटना सँ प्रकाशित ।
 बिहार इन्टरमीडिएट मैथिली गद्य-पद्य संग्रह, मै० अ०, पटना ।
 नागरिक शास्त्र भाग-1 (वर्ग 6क हेतु)
भारतक इतिहास भाग-1 (वर्ग 6क हेतु)
पृथ्वी परिचय-भाग-5 (खण्ड-प्रथम) नवम् एवं दशम् वर्ग लेल ।
 जीव विज्ञान-भाग-2 (वर्ग 7 हेतु)
प्रारम्भिक विज्ञान-भाग-2 (चारिम वर्गक हेतु)
मैथिली निबन्ध साहित्य- पटना वि०वि० पत्रिका, 1979 (9) साहित्य एवं प्रतिबद्धता- चेतना समिति, पटना- 1979 (संगोष्ठी)
मैथिलीक भूत, वर्तमान आ भविष्य- मैथिली संघर्ष पत्रिका- 1992.
 मैथिली उपन्यासक विकास- मुख्य अतिथिक रूपमे जमदेशपुरमे सा० अ० दिल्ली द्वारा आयोजित संगोष्ठीमे भाषण-1907 (प्रकाशनधीन)
हरिमोहन झाक व्यक्तित्व ओ कृतित्व- मुख्य अतिथिक रूपमें मैथिली विभाग, पटना वि०वि० आ साहित्य अकादेमीक संयुक्त तत्त्वावधानमे आयोजित चेतना समितिमे पठित आलेख-1908 (अद्यावधि प्रकाशनाधीन)
भीष्म साहनीक उपन्यास 'तमस 'क मैथिली अनुवाद पर साहित्य अकादेमी अनुवाद पुरस्कार ।
 विद्यापति सेवा संस्थान, दरभंगा द्वारा 'मिथिला विभूति' सम्मान । 